విజయవాడ
విజయవాడ ఆంధ్ర ప్రదేశ్ రాష్ట్రంలో అతి పెద్దనగరం . కృష్ణా జిల్లా లో, కృష్ణా నది ఒడ్డునే ఉన్న ఈ నగరం ఆంధ్ర కోస్తా ప్రాంతంలో ప్రసిద్ధ వ్యాపారకేంద్రం. మద్రాసు-హౌరా మరియు మద్రాసు-ఢిల్లీ రైలు మార్గములలో విజయవాడ వస్తుంది. దక్షిణ మధ్య రైల్వేలో విజయవాడ అతి పెద్ద కూడలి. భారత దేశం లోని అతిపెద్ద రైల్వే జంక్షన్లలో ఇది ఒకటి. విజయవాడను బెజవాడ అని కూడా పిలుస్తారు. విజయవాడకు ప్రస్తుత నామము, ఇక్కడి అధిష్టాన దేవత కనక దుర్గ ఆమ్మవారి మరో పేరు అయిన విజయ (విజయవాటిక) నుండి వచ్చింది. ఇక్కడ ఉన్న అనేక కార్పొరేటు విద్యాసంస్థల వలన దీనికి విద్యలవాడ అనే పేరు కూడా వచ్చింది. ఎండాకాలములో మండిపోయే ఇక్కడి ఎండలను చూసి కట్టమంచి రామలింగారెడ్డి ఇది బెజవాడ కాదు "బ్లేజువాడ" అన్నాడట.
విజయవాడ, పడమరన ఇంద్రకీలాద్రి పర్వతములతో, ఉత్తరాన బుడమేరు నదితో కృష్ణా నది ఒడ్డున ఉంది. కృష్ణా జిల్లాలో 61.8 చదరపు కి.మీ. విస్తీర్ణములో ఉంది. 2001 జనాభా లెక్కల ప్రకారం విజయవాడ జనాభా 851,282. అంతేకాదు విజయవాడ కృష్ణా జిల్లాకు వర్తక/వాణిజ్య రాజధాని.
అమరావతి (రాష్ట్ర రాజధాని)
అమరావతి అర్బన్ నోటిఫైడ్ ఏరియా, దాని నగర అభివృద్ధి మరియు ప్రణాళికా కార్యకలాపాలు అమరావతి డెవలప్మెంట్ కార్పొరేషన్ లిమిటెడ్ మరియు ఆంధ్రప్రదేశ్ రాజధాని ప్రాంతీయ అభివృద్ధి సంస్థ (APCRDA) చే నిర్వహించబడుతున్నాయి. రాష్ట్ర ప్రభుత్వంలోని ఉద్యోగులకు వెలగపూడిలోని ఆంధ్రప్రదేశ్ సెక్రటేరియట్ ఉంది. 
ఎపిసిఆర్‌డిఎ దాని అధికార పరిధిని నగరంపై కలిగి ఉంది మరియు ఆంధ్రప్రదేశ్ రాజధాని ప్రాంతాన్ని కలుపుతూ ఉంది. రాజధాని నగరం 217.23 చ.కి.మీ. (83.87 sq mi) విస్తీర్ణంలో విస్తరించి ఉంది. మంగళగిరి, తుళ్ళూరు మరియు తాడేపల్లి మూడు మండలాల నుండి గ్రామాలు (కొన్ని గృహాలతో సహా) ఉంటాయి. సీడ్ రాజధాని 1694 చ.కి.మీ. (6.54 sq mi) విస్తీర్ణంలో విస్తరించింది.